आपको बता दें कि भमौरा इलाके के एक व्यक्ति की 16 वर्षीय पुत्री को जहरीले कीड़े ने काट लिया था। कई दिन तक आसपास के डॉक्टरों से इलाज कराया गया। हालत और बिगड़ने पर सोमवार को बदायूं रोड स्थित एक निजी अस्पताल में भर्ती कराया गया। बीमार लड़की को आईसीयू में रखा गया। बुधवार तक वेंटिलेटर पर रहने के बाद जब पीड़िता की हालत कुछ सामान्य हुई तो उसी रात पांच कर्मचारियों ने उसके साथ रेप किया। पीड़िता के अनुसार उस वक्त भी उसके मुंह पर ऑक्सिजन मास्क लगा था। इसी दौरान उसे नशे का इंजेक्शन दिया गया और वह बेहाश होने लगी। उसके बाद उसकी आंख पर पट्टी बांध दी गई और दोनों हाथ पैर बांधने के बाद उसके साथ पांचों कर्मचारियों ने रेप किया। आरोपितों में एक कंपाउंडर है जबकि चार आरोपी अस्पताल में सफाई और अन्य कार्य करते हैं। शुक्रवार तक उसके मुंह पर मास्क लगा रहा। इस कारण पिता जब देखने आते थे तो वह इशारे में आपबीती बताया करती थी लेकिन पिता समझ नहीं सके।